Conyng in Gravey. Take blanched Almondes, grinde hem with wyn And gode broth of befe and Mutton, and draw hit thorgh a Streynour, and cast hit into a potte, and lete boile; and caste there-to pouder of ginger, clowes, Maces, and sugur// And then take a Conyng, and seth him ynogh in goode fressh broth, and choppe him, And take of the skyn clene, and pike hem clene And cast hit to the Sirippe, And lete boyle ones, And serue forth.